Tūja (Alsviķu pagasts)
Šis raksts ir par apdzīvotu vietu Alsviķu pagastā. Par citām jēdziena Tūja nozīmēm skatīt nozīmju atdalīšanas lapu. Tūja, arī Touja, ir ciems Alūksnes novada Alsviķu pagastā. Atrodas pagasta austrumu daļā 5 km no pagasta centra Alsviķiem, 6 km no novada centra Alūksnes un 199 km no Rīgas. Apdzīvotā vieta atrodas pie autoceļa V387, Tūjas ezera ziemeļu krastā. Tūjas muižas apbūve ir vietējas nozīmes arhitektūras piemineklis. Alūksnes novada domes 2012. gada oktobra sēdē tika nolemts par ciema statusa atcelšanu.